Гүзәл Үлмәскулова

Гүзәл Үлмәскулова, Гүзәл Кашшаф кызы Үлмәскулова (, 1965 елның 12 марты, СССР, РСФСР, Чиләбе өлкәсе, Аргаяш районы, Иске Соболева – 2022 елның 17 апреле, РФ, БР, Уфа) – җырчы (сопрано), Хөсәен Әхмәтов исемендәге Башкортстан дәүләт филармониясе солист-вокалисты (1995―2022), Башкортстанның атказанган артисты (2008).

 Тәрҗемәи хәле 
1965 елның 12 мартында Чиләбе өлкәсе Аргаяш районы Иске Соболева авылында иҗатка гашыйк, музыкаль, күп балалы гаиләдә туган. Нәселләре – педагоглар һәм мәдәният хезмәткәрләре династиясе. Әтисе башкорт, әнисе татар милләтеннән. Абыйсы – авылда имам, алты кыз туганы бар. Әтисе курайда, әнисе мандолинада уйнаган. Гаиләсе, Чиләбе өлкәсендә бәйгедә гаилә коллективы белән катнашып, Гран-при да алган. Гүзәл кечкенәдән җырга тартылган. Биш яшендә үзлегеннән аккордеонда уйнарга өйрәнгән. Әмма укытучы һөнәрен сайлап, башта Чиләбедә педагогика училищесы тәмамлаган, соңрак пединститутта читтән торып укыган. Педагогика училищесыннан соң күпмедер вакыт үзенең туган авылы мәктәбендә эшләп ала. Чиләбедә педагогик училищеда укыганда, Нәзифә Хәбибуллина оештырган татар-башкорт җыры ансамблендә солист буларак катнаша. Якташлары профессор Дамир Җәвәт улы Вәлиев (1940―2002) Гүзәлнең тавышын ошатып, аңа Уфада училищега керергә тәкъдим итә. Музыка белеме булмаса да, аны Уфа сәнгать училищесының вокал бүлегенә икенче курска алалар. 1995 елда Уфа дәүләт сәнгать институтының вокал сәнгать кафедрасын тәмамлаган (профессор Миләүшә Гали кызы Мортазина классы)  Скорбим и помним. Хөсәен Әхмәтов исемендәге Башкортстан дәүләт филармониясе ВКонтакте.

Укыган елларында ук «Язгы көйләр-95» башкорт җыры конкурсы лауреаты булган. 1995 елдан Х. Әхмәтов исемендәге Башкортстан дәүләт филармониясенә музыкаль-әдәби лекторий солисты булып эшкә урнаша. Гүзәл Үлмәскулова үзенең концертларында Көнбатыш һәм рус композиторларының классик әсәрләрен, романслар, халык җырларын, бүгенге көн композиторлары әсәрләрен, балалар өчен җырлар, рус, чит ил, татар һәм башкорт композиторлары җырларын башкарган. Күп кенә республикакүләм бәйрәм чараларында, төрле юбилей кичәләрендә катнашып килгән. Россия концерт берләшмәләре берлеге әгъзалары – Россия филармонияләре директорлары каршында чыгыш ясап, югары бәя алган. Мәскәү, Волгоград, Ырынбур, Йошкар-Ола, Чиләбе һ. б. шәһәрләргә даими гастрольләр белән барган. Ике тапкыр Төркиядә башкорт милли сәнгатен тәкъдим иткән һәм республика сәнгать осталары белән Словакиягә, Алманиягә барган В Уфе безвременно ушла из жизни певица Гузель Ульмаскулова. ИА «Башинформ», 17 апреля 2022 года.

 Үлеме 
2022 елның 17 апрелендә 58нче яшендә коронавирустан өзлегү нәтиҗәсендә вафат (2021 елның мартында коронавирус белән авырган булган). 18 апрель көнне Башкортстан филармониясендә хушлашу мәрасиме уза. 19 апрельдә туган ягы – Чиләбе өлкәсе Аргаяш районы Иске Соболева авылында җирләнгән Гөлнар Гарифуллина. Уфада җырчы Гүзәл Үлмәскулова вафат: «Юаныч булып, истәлеккә җырлары калды». Интертат, 20.04.2022.

 Бүләкләре, мактаулы исемнәре 
 1995 – «Язгы көйләр-95» башкорт җыры конкурсы лауреаты
 1997 – Г. Әлмөхәммәтов исемендәге Ачык республика конкурсы лауреаты 
 2008 – Башкортстанның атказанган артисты

 Гаиләсе 
Кызы  Земфира, оныклары.

 Сылтамалар 
 В Уфе безвременно ушла из жизни певица Гузель Ульмаскулова. ИА «Башинформ», 17 апреля 2022 года 
  Скорбим и помним. Хөсәен Әхмәтов исемендәге Башкортстан дәүләт филармониясе ВКонтакте
 Гөлнар Гарифуллина. Уфада җырчы Гүзәл Үлмәскулова вафат: «Юаныч булып, истәлеккә җырлары калды». Интертат, 20.04.2022

 Искәрмәләр 

Төркем:Уфа сәнгать институтын тәмамлаучылар
Төркем:Уфа сәнгать училищесын тәмамлаучылар
Төркем:Укытучылар
Төркем:Башкортстан җырчылары
Төркем:Башкорт җырчылары
Төркем:Башкортстанның атказанган артистлары
Төркем:COVID-19 коронавирус авыруыннан вафат булучылар 
Төркем:Шәхесләр:Башкортстан дәүләт филармониясе
Төркем:Сопранолар